Document ID: 31993D0612

ΑΠΟΦΑΣΗ ΤΗΣ ΕΠΙΤΡΟΠΗΣ της 23ης Νοεμβρίου 1993 για την κατάρτιση μιας τροποποίησης στο κοινοτικό πλαίσιο στήριξης και τις κοινοτικές διαρθρωτικές παρεμβάσεις σχετικά με τη βελτίωση των συνθηκών μεταποίησης και εμπορίας γεωργικών και δασοκομικών προϊόντων στην Ιταλία (με την εξαίρεση των εξής περιφερειών: Abruzzo, Basillicata, Calabria, Campania, Molise, Puglia, Sardegna, Sicilia) (93/612/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 866/90 του Συμβουλίου της 29ης Μαρτίου 1990 για τη βελτίωση των συνθηκών μεταποίησης και εμπορίας γεωργικών προϊόντων (1), όπως τροποποιήθηκε από τον κανονισμό (ΕΟΚ) αριθ. 3577/90 (2), και ιδίως το άρθρο 7 παράγραφος 2,
τον κανονισμό (ΕΟΚ) αριθ. 867/90 του Συμβουλίου της 29ης Μαρτίου 1990 για τη βελτίωση των συνθηκών μεταποίησης και εμπορίας δασοκομικών προϊόντων (3),
Εκτιμώντας:
ότι με την απόφαση 92/85/ΕΟΚ (4), η Επιτροπή ενέκρινε το κοινοτικό πλαίσιο στήριξης για τις κοινοτικές διαρθρωτικές παρεμβάσεις σχετικά με τη βελτίωση των συνθηκών μεταποίησης και εμπορίας γεωργικών προϊόντων στην Ιταλία (εκτός από τις περιφέρειες Abruzzo, Basillicata, Calabria, Campania, Molise, Puglia, Sardegna, Sicilia)-
ότι με την απόφαση 93/190/ΕΟΚ (5), η Επιτροπή ενέκρινε την κατάρτιση ενός συμπληρώματος στο κοινοτικό πλαίσιο στήριξης για τις κοινοτικές διαρθρωτικές παρεμβάσεις όσον αφορά τη βελτίωση των συνθηκών μεταποίησης και εμπορίας γεωργικών προϊόντων στην Ιταλία (εκτός από τις περιφέρειες Abruzzo, Basillicata, Calabria, Campania, Molise, Puglia, Sardegna, Sicilia)-
ότι η ιταλική κυβέρνηση υπέβαλε στην Επιτροπή, στις 10 Μαΐου 1993, αίτηση τροποποίησης της τομεακής κατανομής του σχεδίου χρηματοδότησης-
ότι με την αίτηση των ιταλικών αρχών ζητείται η αναθεώρηση της κατανομής των συνολικών ποσών χρηματοδότησης που προβλέπονται στο πλαίσιο της δημοσιονομικής συνδρομής της Κοινότητας-
ότι η παρούσα τροποποίηση του κοινοτικού πλαισίου στήριξης καταρτίστηκε σε συμφωνία με το ενδιαφερόμενο κράτος μέλος στο πλαίσιο της εταιρικής σχέσης που ορίζεται στο άρθρο 4 του κανονισμού (ΕΟΚ) αριθ. 2052/88 του κανονισμού (ΕΟΚ) αριθ. 24ης Ιουνίου 1988 σχετικά με την αποστολή των διαρθρωτικών ταμείων, την αποτελεσματικότητά τους και τον συντονισμό των παρεμβάσεών τους μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των άλλων υφιστάμενων χρηματοδοτικών οργάνων (6)-
ότι όλες οι τροποποιήσεις του κοινοτικού πλαισίου στήριξης είναι σύμφωνες με την απόφαση 90/342/ΕΟΚ της Επιτροπής της 7ης Ιουνίου 1990 για τη θέσπιση των κριτηρίων επιλογής που πρέπει να λαμβάνονται υπόψη για τις επενδύσεις σχετικά με τη βελτίωση των συνθηκών μεταποίησης και εμπορίας γεωργικών και δασοκομικών προϊόντων (7)-
ότι η Επιτροπή διατίθεται να εξετάσει τη δυνατότητα συμβολής των άλλων κοινοτικών μέσων δανειοδότησης στη χρηματοδότηση του πλαισίου αυτού σύμφωνα με τις ιδιαίτερες διατάξεις που τα διέπουν-
ότι, δυνάμει του άρθρου 10 παράγραφος 2 του κανονισμού (ΕΟΚ) αριθ. 4253/88 του Συμβουλίου της 19ης Δεκεμβρίου 1988 περί των λεπτομερειών εφαρμογής του κανονισμού (ΕΟΚ) αριθ. 2052/88, όσον αφορά τον συντονισμό των παρεμβάσεων των διαφόρων διαρθρωτικών ταμείων αφενός και μεταξύ αυτών και εκείνων της Ευρωπαϊκής Τράπεζας Επενδύσεων και των άλλων υφιστάμενων χρηματοδοτικών οργάνων αφετέρου (8), η παρούσα απόφαση της Επιτροπής αποστέλλεται ως δήλωση προθέσεων στο κράτος μέλος-
ότι, δυνάμει του άρθρου 20 παράγραφοι 1 και 2 του κανονισμού (ΕΟΚ) αριθ. 4253/88, οι δημοσιονομικές αναλήψεις υποχρεώσεων σχετικά με τη συμβολή των διαρθρωτικών ταμείων στη χρηματοδότηση των παρεμβάσεων που καλύπτονται από τα κοινοτικά πλαίσια στήριξης θα προκύψουν από μεταγενέστερες αποφάσεις της Επιτροπής περί εγκρίσεως των σχετικών δράσεων-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Γεωργικών Διαρθρώσεων και Αγροτικής Ανάπτυξης,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το κοινοτικό πλαίσιο στήριξης για τις κοινοτικές διαθρωτικές παρεμβάσεις σχετικά με τη βελτίωση των συνθηκών μεταποίησης και εμπορίας γεωργικών και δασοκομικών προϊόντων στην Ιταλία (εκτός από των περιφερειών Abruzzo, Basillicata, Calabria, Campania, Molise, Puglia, Sardegna, Sicilia) που καλύπτει την περίοδο μεταξύ της 1ης Ιανουαρίου 1991 και 31 Δεκεμβρίου 1993, τροποποιείται ως ακολούθως:
Το άρθρο στοιχείο β) δεύτερο εδάφιο των αποφάσεων 92/85/ΕΟΚ και 93/190/ΕΟΚ αντικαθίσταται από το ακόλουθο κείμενο:
"β) ενδεικτικό σχέδιο χρηματοδότησης, με σταθερές τιμές 1991, τιμαριθμικά αναπροσαρμοσμένες μέχρι το 1993, καθορίζει το συνολικό κόστος των προτεραιοτήτων που έχουν ληφθεί υπόψη για την κοινή δράση της Επιτροπής και του ενδιαφερόμενου κράτους μέλους, δηλαδή 403 486 969 Ecu για το σύνολο της περιόδου, καθώς επίσης και τα ποσά χρηματοδότησης που προβλέπονται στο πλαίσιο της δημοσιονομικής συνδρομής της Κοινότητας και κατανέμονται ως εξής:
"(σε Ecu) 1. Κρέας 45 081 2. Γάλα και Γαλακτοκομικά Προϊόντα 9 923 3. Λοιπά ζώα: προϊόντα μελισσοκομίας 67 4. Σιτηρά: σκληρός σίτος 788 5. Ελαιούχοι σπόροι: ελαιόλαδο 2 334 6. Πρωτεϊνούχα 7. Κρασί και αλκοόλη 16 239 8. Οπωροκηπευτικά 18 696 9. Άνθη και φυτά 3 037 10. Σπόροι προς σπορά 426 11. Άλλα φυτικά προϊόντα: φαρμακευτικά φυτά 12. Άλλα φυτικά προϊόντα: μανιτάρια καλλιέργειας 653 13. Αγορές διαφόρων προϊόντων και διανομής 270 14. Ζωοτροφές 2 223 000 Υποσύνολο 99 678 612 15. Προϊόντα δασοκομίας 5 228 000 Σύνολο 104 906
Η εθνική ανάγκη χρηματοδότησης που προκύπτει, δηλαδή περίπου 100 871 742 Ecu για το δημόσιο τομέα και 197 708 615 Ecu για τον ιδιωτικό τομέα, μπορεί να καλυφθεί εν μέρει με κοινοτικά δάνεια που προέρχονται από την Ευρωπαϊκή Τράπεζα Επενδύσεων και άλλα μέσα δανειοδότησης".
Άρθρο 2
Η παρούσα δήλωση προθέσων απευθύνεται στην Ιταλική Δημοκρατία.Βρυξέλλες, 23 Νοεμβρίου 1993.

Labels: 3
15
6